
   ZÁKONOV
SLOVENSKEJ REPUBLIKY
Ročník 2007

Vyhlásené: 28. 9. 2007
Časová verzia predpisu účinná od: 1. 8. 
448
V Y H L Á Š K A
Ministerstva zdravotníctva Slovenskej republiky
zo 7. septembra 2007
o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií
Ministerstvo zdravotníctva  Slovenskej  republiky  podľa  § 62 písm. p) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej len „zákon“) ustanovuje:
§ 1
(1) Podrobnosti o faktoroch práce a pracovného prostredia podľa zaradenia prác do kategórií sú uvedené v prílohe č. 1.
(2) U zamestnancov, ktorí sú exponovaní viacerým faktorom práce a pracovného prostredia, sa  pre jednotlivé faktory určuje kategória osobitne.
(3) U zamestnancov, ktorí sú exponovaní fyzickej záťaži pri práci, sa kategória práce určuje pre jednotlivé zložky fyzickej záťaže pri práci uvedené v prílohe č. 1 písmenách O. až S. Kategória práce pre faktor fyzická záťaž pri práci sa určuje podľa najnepriaznivejšej kategórie práce určenej pre jednotlivé vyskytujúce sa zložky fyzickej záťaže pri práci.
§ 2
Náležitosti návrhu na zaradenie prác do tretej kategórie alebo do štvrtej kategórie alebo na zmenu alebo vyradenie prác z tretej kategórie alebo zo štvrtej kategórie sú uvedené v prílohe č. 2.
§ 3
Táto vyhláška nadobúda účinnosť 1. októbra 2007.
Ivan Valentovič v. r.
Príloha č. 1 k vyhláške č. 448/2007 Z. z.
PODROBNOSTI O FAKTOROCH PRÁCE A PRACOVNÉHO PROSTREDIA PODĽA ZARADENIA PRÁC DO KATEGÓRIÍ
	A. Hluk1)

	Kategória
	Charakteristika prác

	1.
	a) Práce, pri ktorých je predpoklad, že normalizovaná hladina expozície hluku LAEX,8h neprekročí 75 dB alebo vrcholová hladina C akustického tlaku LCPk neprekročí 130 dB.
b) Práce, pri ktorých je nerovnomerne rozvrhnutý pracovný čas alebo pri ktorých sa expozícia hluku v priebehu týždňa mení, pričom je predpoklad, že týždenný priemer denných hodnôt normalizovanej hladiny hlukovej expozície za 40- hodinový týždeň neprekračuje 75 dB a normalizovaná hladina expozície hluku LAEX,8h ani za jednu pracovnú zmenu neprekročí dolnú akčnú hodnotu expozície hluku.

	2.
	a) Práce, pri ktorých nie je prekročená horná akčná hodnota expozície hluku, ale normalizovaná hladina expozície hluku LAEX,8h je väčšia ako 75 dB alebo vrcholová hladina C akustického tlaku LCPk je väčšia ako 130 dB.
b) Práce, pri ktorých je nerovnomerne rozvrhnutý pracovný čas alebo pri ktorých sa expozícia hluku v priebehu týždňa mení, pričom týždenný priemer denných hodnôt normalizovanej hladiny hlukovej expozície za 40-hodinový týždeň prekračuje 75 dB, ale neprekračuje hornú akčnú hodnotu expozície hluku.

	3.
	a) Práce, pri ktorých je prekročená horná akčná hodnota expozície hluku, ale prekročenie normalizovanej hladiny expozície hluku LAEX,8h je menšie ako 10 dB alebo prekročenie vrcholovej hladiny C akustického tlaku LCPk je menšie ako 3 dB.
b) Práce, pri ktorých je nerovnomerne rozvrhnutý pracovný čas alebo pri ktorých sa expozícia hluku v priebehu týždňa mení a týždenný priemer denných hodnôt normalizovanej hladiny hlukovej expozície za 40-hodinový týždeň prekračuje hornú akčnú hodnotu expozície.

	4.
	a) Práce, pri ktorých je prekročená horná akčná hodnota expozície hluku a prekročenie normalizovanej hladiny expozície hluku LAEX,8h je 10 dB a viac alebo prekročenie vrcholovej hladiny C akustického tlaku LCPk je 3 dB a viac.
b) Práce, pri ktorých normalizovaná hladina expozície hluku alebo vrcholová hladina C akustického tlaku zodpovedá kritériám kategórie 3 a zároveň sa u zamestnancov zisťujú zmeny sluchu vo vzťahu k pôsobeniu hluku.


	B. Vibrácie2)

	Kategória
	Charakteristika prác

	1.
	Práce, pri ktorých je predpoklad, že hodnoty normalizovaného zrýchlenia vibrácií neprekračujú 0,5-násobok akčných hodnôt expozície vibráciám.

	2.
	Práce, pri ktorých nie sú prekročené akčné hodnoty expozície vibráciám, ale hodnoty normalizovaného zrýchlenia vibrácií prekračujú 0,5-násobok akčných hodnôt expozície vibráciám.

	3.
	a) Práce, pri ktorých sú prekročené akčné hodnoty expozície vibráciám, ale hodnoty normalizovaného zrýchlenia vibrácií neprekračujú 1,5-násobok akčných hodnôt expozície vibráciám.
b) Práce, pri ktorých hodnota normalizovaného zrýchlenia vibrácií zodpovedá kritériám kategórie 2 a súčasne spolupôsobia ďalšie faktory práce a pracovného prostredia, najmä dlhodobé, nadmerné a jednostranné zaťaženie končatín, chlad, vlhkosť, ktoré môžu poškodiť zdravie.
c) Práce, pri ktorých hodnota normalizovaného zrýchlenia vibrácií zodpovedá kritériám kategórie 2 a zisťujú sa zdravotné zmeny u zamestnancov vo vzťahu  k pôsobeniu vibrácií.

	4.
	a) Práce, pri ktorých hodnoty normalizovaného zrýchlenia vibrácií prekračujú
1,5-násobok akčných hodnôt expozície vibráciám.
b) Práce, pri ktorých hodnota normalizovaného zrýchlenia vibrácií zodpovedá kritériám kategórie 3 a súčasne spolupôsobia ďalšie faktory práce a pracovného prostredia, najmä dlhodobé, nadmerné a jednostranné zaťaženie končatín, chlad, vlhkosť, ktoré môžu poškodiť zdravie.
c) Práce, pri ktorých hodnota normalizovaného zrýchlenia vibrácií zodpovedá kritériám kategórie 3 a zisťujú sa zdravotné zmeny u zamestnancov vo vzťahu k pôsobeniu vibrácií.


	C. Elektromagnetické pole3)

	Kategória
	Charakteristika prác

	1.
	Práce, pri ktorých je predpoklad, že expozícia elektromagnetickému poľu neprekračuje akčnú hodnotu expozície elektromagnetickému poľu.

	2.
	Práce, pri ktorých expozícia elektromagnetickému poľu prekračuje akčnú hodnotu expozície elektromagnetickému poľu, ale neprekračuje limitnú hodnotu expozície elektromagnetickému poľu.

	3.
	Práce, pri ktorých expozícia elektromagnetickému poľu prekračuje limitnú hodnotu expozície elektromagnetickému poľu.

	4.
	Neurčuje sa.


	Umelé optické žiarenie

	D. Ultrafialové žiarenie4)

	Kategória
	Charakteristika prác

	1.
	Práce, pri ktorých je predpoklad, že expozícia ultrafialovému žiareniu neprekračuje 0,3-násobok limitnej hodnoty expozície ultrafialovému žiareniu.

	2.
	Práce, pri ktorých nie je prekročená limitná hodnota expozície ultrafialovému žiareniu, ale expozícia ultrafialovému žiareniu prekračuje 0,3-násobok limitnej hodnoty expozície ultrafialovému žiareniu.

	3.
	Práce, pri ktorých expozícia ultrafialovému žiareniu prekračuje limitnú hodnotu expozície ultrafialovému žiareniu.

	4.
	Neurčuje sa.


	Umelé optické žiarenie

	E. Infračervené žiarenie4)

	Kategória
	Charakteristika prác

	1.
	Práce, pri ktorých je predpoklad, že expozícia infračervenému žiareniu neprekračuje 0,3-násobok limitnej hodnoty expozície infračervenému žiareniu.

	2.
	Práce, pri ktorých nie je prekročená limitná hodnota expozície infračervenému žiareniu, ale expozícia infračervenému žiareniu prekračuje 0,3-násobok limitnej hodnoty expozície infračervenému žiareniu.

	3.
	Práce, pri ktorých expozícia infračervenému žiareniu prekračuje limitnú hodnotu expozície infračervenému žiareniu.

	4.
	Neurčuje sa.


	Umelé optické žiarenie

	F. Lasery4)

	Kategória
	Charakteristika prác

	1.
	Práce s laserovými zariadeniami triedy 1, 1M alebo 1C.

	2.
	Práce s laserovými zariadeniami triedy 2, 2M alebo 3R.
Práce s laserovými zariadeniami triedy 3B alebo 4, pri ktorých technické zabezpečenie laserového zariadenia vylučuje zásah zamestnanca priamym lúčom alebo odrazeným lúčom.

	3.
	Práce s laserovými zariadeniami triedy 3B alebo 4, pri ktorých technické zabezpečenie laserového zariadenia nevylučuje zásah zamestnanca priamym lúčom alebo odrazeným lúčom.

	4.
	Neurčuje sa.


	Umelé optické žiarenie

	G. Intenzívne pulzné svetlo4)

	Kategória
	Charakteristika prác

	1.
	Neurčuje sa.

	2.
	a) Práce so zariadeniami s intenzívnym pulzným svetlom s dávkou ožiarenia do 10 J · cm-2.
b) Práce so zariadeniami s intenzívnym pulzným svetlom, pri ktorých nie sú prekročené limitné hodnoty expozície nekoherentnému žiareniu.4a)

	3.
	a) Práce so zariadeniami s intenzívnym pulzným svetlom s dávkou ožiarenia 10 J · cm-2 alebo viac.
b) Práce so zariadeniami s intenzívnym pulzným svetlom, pri ktorých sú prekročené limitné hodnoty expozície nekoherentnému žiareniu.

	4.
	Neurčuje sa.


	H. Ionizujúce žiarenie

	1.
	Práce, pri ktorých ochranné stavebné, technické a organizačné opatrenia zaručujú, že ožiarenie pracovníka pri dlhodobej expozícii neprekročí limity ožiarenia obyvateľa za kalendárny rok ustanovené osobitným predpisom.5)

	2.
	Práce, pri ktorých ochranné stavebné, technické a organizačné opatrenia zaručujú, že ožiarenie pracovníka pri dlhodobej expozícii neprekročí tri desatiny limitov ožiarenia pracovníka za kalendárny rok ustanovených osobitným predpisom.5)

	3.
	Práce, pri ktorých ožiarenie pracovníka pri dlhodobej expozícii môže prekročiť tri desatiny limitov ožiarenia pracovníka za kalendárny rok ustanovených osobitným predpisom,5) ale ochranné stavebné, technické a organizačné opatrenia zaručujú, že ožiarenie pracovníka ani pri dlhodobej expozícii neprekročí limity ožiarenia pracovníkov ustanovené osobitným predpisom.5)

	4.
	Práce, pri ktorých je predpoklad, že ožiarenie pracovníka môže pri špecifických úkonoch dosiahnuť niektorý z limitov ožiarenia pracovníka za kalendárny rok ustanovený osobitným predpisom5) alebo tieto limity prekročiť, ak prekročenie limitov bolo kladne posúdené ako výnimočné ožiarenie.6)


	H. Ionizujúce žiarenie4b)

	Kategória
	Charakteristika práce

	1.
	Práce, pri ktorých ochranné stavebné, technické alebo organizačné opatrenia zaručujú, že efektívna dávka pracovníka neprekročí limit ožiarenia obyvateľa za kalendárny rok ustanovený osobitným predpisom.5) 

	2.
	Práce, pri ktorých ochranné stavebné, technické alebo organizačné opatrenia zaručujú, že efektívna dávka pracovníka neprekročí za kalendárny rok 6 mSv,  ekvivalentná dávka na očnú šošovku za kalendárny rok neprekročí 15 mSv alebo ekvivalentná dávka v koži a v končatinách za kalendárny rok neprekročí 150 mSv. 

	3.
	Práce, pri ktorých efektívna dávka pracovníka za kalendárny rok môže prekročiť 6 mSv, ekvivalentná dávka na očnú šošovku za kalendárny rok môže prekročiť 15 mSv, alebo ekvivalentná dávka v koži a v končatinách za kalendárny rok môže prekročiť 150 mSv, ale ochranné stavebné, technické alebo organizačné opatrenia zaručujú, že ožiarenie pracovníka neprekročí limity ožiarenia pracovníkov ustanovené osobitným predpisom.5)

	4.
	Práce, pri ktorých je predpoklad, že efektívna dávka pracovníka alebo ekvivalentná dávka pracovníka môže pri špecifických úkonoch dosiahnuť niektorý z limitov ožiarenia pracovníka za kalendárny rok ustanovených osobitným predpisom5) alebo tieto limity prekročiť, ak prekročenie limitov bolo posúdené ako výnimočné ožiarenie.6)


	I. Zvýšený tlak vzduchu

	Kategória
	Charakteristika prác

	1.
	Neurčuje sa.

	2.
	Práce, ktoré sa vykonávajú vo zvýšenom tlaku vzduchu do 100 kPa, ktoré pri prácach pod hladinou zodpovedajú hĺbke do 10 metrov.

	3.
	Práce, ktoré sa vykonávajú vo zvýšenom tlaku vzduchu nad 100 kPa, ktoré pri prácach pod hladinou zodpovedajú hĺbke viac ako 10 metrov.

	4.
	Neurčuje sa.


	J. Chemické faktory7)

	Kategória
	Charakteristika prác

	1.
	a) Práce, pri ktorých je predpoklad, že expozícia chemickému faktoru neprekročí 0,3-násobok priemerného najvyššie prípustného expozičného limitu pre daný chemický faktor.
b) Neurčuje sa pre senzibilizujúce chemické faktory.

	2.
	a) Práce, pri ktorých je expozícia chemickému faktoru vyššia ako 0,3-násobok priemerného najvyššie prípustného expozičného limitu pre daný chemický faktor, ale neprekračuje priemerný najvyššie prípustný expozičný limit.
b) Práce, pri ktorých súčasne pôsobí viac chemických faktorov, ktorých vzájomné účinky sa môžu sčítať, ak súčet podielov nameraných priemerných hodnôt jednotlivých chemických faktorov a ich priemerných najvyššie prípustných expozičných limitov je menší ako 1 alebo sa rovná 1.
c) Práce, pri ktorých sa vyskytujú senzibilizujúce chemické faktory, ktoré môžu

	
	spôsobiť alergické ochorenie kože, dýchacích ciest alebo očných spojoviek.
d) Práce, pri ktorých závery posúdenia rizika nepredpokladajú zvýšenú mieru zdravotného rizika zo špecifického pôsobenia chemických faktorov.

	3.
	a) Práce, pri ktorých je expozícia chemickému faktoru vyššia ako priemerný najvyššie prípustný expozičný limit pre daný chemický faktor, ale neprekročí 2-násobok priemerného najvyššie prípustného expozičného limitu.
b) Práce, pri ktorých súčasne pôsobí viac chemických faktorov, ktorých vzájomné účinky sa môžu sčítať, ak je súčet podielov nameraných priemerných hodnôt jednotlivých chemických faktorov a ich priemerných najvyššie prípustných expozičných limitov väčší ako 1 a menší ako 3 alebo sa rovná 3.
c) Práce, pri ktorých sa vyskytujú senzibilizujúce chemické faktory, pôsobiace na kožu, alebo chemické faktory, ktoré majú dráždivé alebo akneigénne účinky na kožu a pri danom spôsobe práce nemožno vylúčiť priamy kontakt s kožou zamestnanca.
d) Práce, pri ktorých sa vyskytujú senzibilizujúce chemické faktory, ktoré spôsobujú alergické ochorenie dýchacích ciest alebo očných spojoviek a zisťujú sa zdravotné zmeny u zamestnancov vo vzťahu k pôsobeniu senzibilizujúcich chemických faktorov.
e) Práce, pri ktorých závery posúdenia rizika predpokladajú zvýšenú mieru zdravotného rizika zo špecifického pôsobenia chemických faktorov.
f) Práce, pri ktorých expozícia chemickému faktoru zodpovedá kritériám kategórie 2 a zistia sa zdravotné zmeny u zamestnancov vo vzťahu k pôsobeniu chemických faktorov.

	4.
	a) Práce, pri ktorých je expozícia chemickému faktoru vyššia ako 2-násobok priemerného najvyššie prípustného expozičného limitu pre daný chemický faktor.
b) Práce, pri ktorých súčasne pôsobí viac chemických faktorov, ktorých vzájomné účinky sa môžu sčítať, ak je predpoklad, že súčet podielov nameraných priemerných hodnôt jednotlivých chemických faktorov a ich priemerných najvyššie prípustných expozičných limitov bude väčší ako 3.
c) Práce, pri ktorých sa vyskytujú senzibilizujúce chemické faktory uvedené
v kategórii 3 písm. c) a súčasne spolupôsobia ďalšie faktory, ktoré zvyšujú ich účinky, najmä tepelná záťaž a ultrafialové žiarenie a u zamestnancov sa zistia kožné ochorenia vo vzťahu k pôsobiacim faktorom.
d) Práce, pri ktorých expozícia chemickému faktoru zodpovedá kritériám kategórie 3 a zistia sa zdravotné zmeny u zamestnancov vo vzťahu k pôsobeniu chemických faktorov.


	J. Chemické faktory 7)

	Kategória
	Charakteristika prác

	1.
	a) Práce, pri ktorých je predpoklad, že expozícia chemickému faktoru neprekročí 0,3-násobok priemerného najvyššie prípustného expozičného limitu pre daný chemický faktor. 
b) Práce, pri ktorých závery posúdenia rizika identifikovali sporadicky vykonávanú prácu s chemickými faktormi. 

	2.
	a) Práce, pri ktorých je expozícia chemickému faktoru vyššia ako 0,3-násobok priemerného najvyššie prípustného expozičného limitu pre daný chemický faktor, ale neprekračuje priemerný najvyššie prípustný expozičný limit.

b) Práce, pri ktorých súčasne pôsobí viac chemických faktorov, ktorých vzájomné účinky sa môžu sčítať, ak súčet podielov nameraných priemerných hodnôt jednotlivých chemických faktorov a ich priemerných najvyššie prípustných expozičných limitov je menší ako 1 alebo sa rovná 1.

c) Práce, pri ktorých závery posúdenia rizika nepredpokladajú zvýšenú mieru zdravotného rizika zo špecifického pôsobenia chemických faktorov.

	3.
	a) Práce, pri ktorých je expozícia chemickému faktoru vyššia ako priemerný najvyššie prípustný expozičný limit pre daný chemický faktor, ale neprekročí 2-násobok priemerného najvyššie prípustného expozičného limitu.

b) Práce, pri ktorých súčasne pôsobí viac chemických faktorov, ktorých vzájomné účinky sa môžu sčítať, ak je súčet podielov nameraných priemerných hodnôt jednotlivých chemických faktorov a ich priemerných najvyššie prípustných expozičných limitov väčší ako 1 a menší ako 3 alebo sa rovná 3.

c) Práce, pri ktorých sa vyskytujú senzibilizujúce chemické faktory, pôsobiace na kožu, alebo chemické faktory, ktoré majú dráždivé alebo akneigénne účinky na kožu a pri danom spôsobe práce nemožno vylúčiť priamy kontakt s kožou zamestnanca; zisťujú sa zdravotné zmeny u zamestnancov vo vzťahu k pôsobeniu senzibilizujúcich chemických faktorov.

d) Práce, pri ktorých sa vyskytujú senzibilizujúce chemické faktory, ktoré spôsobujú alergické ochorenie dýchacích ciest alebo očných spojoviek a zisťujú sa zdravotné zmeny u zamestnancov vo vzťahu k pôsobeniu senzibilizujúcich chemických faktorov.

e) Práce, pri ktorých závery posúdenia rizika predpokladajú zvýšenú mieru zdravotného rizika zo špecifického pôsobenia chemických faktorov.

f) Práce, pri ktorých expozícia chemickému faktoru zodpovedá kritériám kategórie 2 a zistia sa zdravotné zmeny u zamestnancov vo vzťahu k pôsobeniu chemických faktorov.

	4.
	a) Práce, pri ktorých je expozícia chemickému faktoru vyššia ako 2-násobok priemerného najvyššie prípustného expozičného limitu pre daný chemický faktor.

b) Práce, pri ktorých súčasne pôsobí viac chemických faktorov, ktorých vzájomné účinky sa môžu sčítať, ak je predpoklad, že súčet podielov nameraných priemerných hodnôt jednotlivých chemických faktorov a ich priemerných najvyššie prípustných expozičných limitov bude väčší ako 3.

c) Práce, pri ktorých sa vyskytujú senzibilizujúce chemické faktory uvedené v kategórii 3 písm. c) a súčasne spolupôsobia ďalšie faktory, ktoré zvyšujú ich účinky, najmä tepelná záťaž a ultrafialové žiarenie a u zamestnancov sa zistia kožné ochorenia vo vzťahu k pôsobiacim faktorom.

d) Práce, pri ktorých expozícia chemickému faktoru zodpovedá kritériám kategórie 3 a zistia sa zdravotné zmeny u zamestnancov vo vzťahu k pôsobeniu chemických faktorov.


	K. Karcinogénne a mutagénne faktory8)

	Kategória
	Charakteristika prác

	1.
	Neurčuje sa.

	2.
	a) Práce, pri ktorých expozícia karcinogénnym alebo mutagénnym faktorom neprekračuje technickú smernú hodnotu, ak je ustanovená.
b) Práce, pri ktorých závery posúdenia rizika nepredpokladajú zvýšenú mieru zdravotného rizika zo špecifického pôsobenia karcinogénnych alebo mutagénnych faktorov.

	3.
	a) Práce, pri ktorých expozícia karcinogénnym alebo mutagénnym faktorom prekračuje technickú smernú hodnotu, ak je ustanovená, ale neprekročí
1,5-násobok technickej smernej hodnoty.
b) Práce, pri ktorých závery posúdenia rizika predpokladajú zvýšenú mieru zdravotného
rizika
zo
špecifického
pôsobenia
karcinogénnych
alebo mutagénnych faktorov.

	4.
	a) Práce, pri   ktorých   expozícia   karcinogénnym   alebo   mutagénnym   faktorom prekračuje 1,5-násobok technickej smernej hodnoty, ak je ustanovená.
b) Práce,
pri
ktorých
je
zamestnanec
 exponovaný karcinogénnym alebo mutagénnym faktorom a expozícia zodpovedá kritériám kategórie 3 uvedeným v písmene a) a odpoveď organizmu poukazuje na špecifické pôsobenie karcinogénnych alebo mutagénnych faktorov.


	K. Karcinogénne faktory, mutagénne faktory alebo reprodukčne toxické faktory 8)

	Kategória
	Charakteristika prác

	1.
	a) Práce, pri ktorých je predpoklad, že expozícia karcinogénnym faktorom, mutagénnym faktorom alebo reprodukčne toxickým faktorom neprekročí 0,3-násobok priemerného najvyššie prípustného expozičného limitu pre daný karcinogénny faktor, mutagénny faktor alebo  reprodukčne toxický faktor. 
b) Práce, pri ktorých závery posúdenia rizika identifikovali sporadicky vykonávanú prácu s karcinogénnym faktorom, mutagénnym faktorom alebo reprodukčne toxickým faktorom pri zabezpečení úplnej bariérovej ochrany pred expozíciou a súvisiacim zdravotným rizikom z expozície.

	2.
	a) Práce, pri ktorých je expozícia karcinogénnym faktorom, mutagénnym faktorom alebo  reprodukčne toxickým faktorom vyššia ako 0,3-násobok priemerného najvyššie prípustného expozičného limitu pre daný karcinogénny faktor, mutagénny faktor alebo  reprodukčne toxický faktor, ale neprekračuje priemerný najvyššie prípustný expozičný limit.

b) Práce, pri ktorých závery posúdenia rizika nepredpokladajú zvýšenú mieru zdravotného rizika zo špecifického pôsobenia karcinogénnych faktorov, mutagénnych faktorov alebo reprodukčne toxických faktorov.

	3.
	a) Práce, pri ktorých expozícia karcinogénnym faktorom, mutagénnym faktorom alebo  reprodukčne toxickým faktorom prekračuje priemerný najvyššie prípustný expozičný limit, ale neprekročí 1,5-násobok priemerného najvyššie prípustného expozičného limitu.

b) Práce, pri ktorých závery posúdenia rizika predpokladajú zvýšenú mieru zdravotného rizika zo špecifického pôsobenia karcinogénnych faktorov, mutagénnych faktorov alebo  reprodukčne toxických faktorov.

	4.
	a) Práce, pri ktorých expozícia karcinogénnym faktorom, mutagénnym faktorom alebo  reprodukčne toxickým faktorom prekračuje 1,5-násobok priemerného najvyššie prípustného expozičného limitu.

b) Práce, pri ktorých je zamestnanec exponovaný karcinogénnym faktorom, mutagénnym faktorom alebo  reprodukčne toxickým faktorom a expozícia zodpovedá expozícii podľa kategórie 3 písmena a) a odpoveď organizmu poukazuje na špecifické pôsobenie karcinogénnych faktorov, mutagénnych faktorov alebo  reprodukčne toxických faktorov.


	L. Biologické faktory9)

	Kategória
	Charakteristika prác

	1.
	Práce, pri ktorých je expozícia biologickým faktorom skupiny 1.

	2.
	Práce, pri ktorých je expozícia biologickým faktorom skupiny 2 alebo biologickým faktorom skupiny 3, ak sa nimi spôsobené infekcie za bežných podmienok nešíria vzduchom, a pri ktorých je dostupná účinná profylaxia a liečba.

	3.
	Práce, pri ktorých je expozícia biologickým faktorom skupiny 3, ak sa nimi spôsobené infekcie za bežných podmienok šíria vzduchom, a pri ktorých je dostupná účinná profylaxia alebo liečba; podmienky a spôsob vykonávania práce predstavujú pre zamestnanca zvýšené riziko.

	4.
	Práce, pri ktorých je expozícia biologickým faktorom skupiny 4 alebo biologickým faktorom skupiny 3, ak sa nimi spôsobené infekcie za bežných podmienok šíria vzduchom, a pre ktoré nie je dostupná účinná profylaxia alebo liečba.


	M. Záťaž teplom podľa § 37 zákona

	Kategória
	Charakteristika prác

	1.
	Neurčuje sa.

	2.
	a) Práce dlhodobo vykonávané na vnútornom pracovisku, kde je v dôsledku tepelnej záťaže z technológie prekročená prípustná hodnota operatívnej teploty, ale miera tepelnej záťaže nevyžaduje obmedzenie času práce dodržiavaním dlhodobo  únosného času práce a krátkodobo únosného času práce.

b) Práce dlhodobo vykonávané na vonkajšom pracovisku počas teplého obdobia.

	3.
	a) Práce dlhodobo vykonávané na vnútornom pracovisku, kde je v dôsledku tepelnej záťaže z technológie prekročená prípustná hodnota operatívnej teploty a ochrana zdravia zamestnanca dlhodobo vyžaduje obmedzenie času práce dodržiavaním dlhodobo únosného času práce a krátkodobo únosného času práce.
b) Práce dlhodobo vykonávané na vonkajšom pracovisku, kde v dôsledku tepelnej záťaže z technológie ochrana zdravia zamestnanca dlhodobo vyžaduje obmedzenie času práce dodržiavaním dlhodobo únosného času práce a krátkodobo únosného času práce.

	4.
	Neurčuje sa.


	N. Záťaž chladom podľa § 37 zákona

	Kategória
	Charakteristika prác

	1.
	Neurčuje sa.

	2.
	a) Práce dlhodobo vykonávané na vnútornom pracovisku, kde z technologických dôvodov nie je dosahovaná prípustná hodnota operatívnej teploty, ale operatívna teplota v týchto priestoroch nie je nižšia ako +4°C.
b) Práce dlhodobo vykonávané na vonkajšom pracovisku počas chladného obdobia.
c) Práce spojené so striedaním veľkých teplotných rozdielov, najmä v chladiarňach alebo mraziarňach, pri frekvencii striedania vyššej ako 15-krát za pracovnú zmenu alebo v intervaloch striedania kratších ako 30 minút.

	3.
	Práce dlhodobo vykonávané na vnútornom pracovisku, kde z technologických dôvodov je operatívna teplota udržiavaná na hodnote nižšej ako + 4°C.

	4.
	Neurčuje sa.


	O. Fyzická záťaž9) podľa § 38 ods. 1 a 2 zákona

	Kategória
	Charakteristika prác

	1.
	Práce, pri ktorých je predpoklad, že nie sú dosiahnuté kritériá uvedené v kategórii 2.

	2.
	a) Práce prevažne dynamické, vykonávané veľkými svalovými skupinami, pri ktorých

1. zmenový netto energetický výdaj neprekročí priemerné a prípustné hodnoty pre vekové skupiny mužov a žien, ale prekročí 0,85-násobok priemerných a prípustných hodnôt pre vekové skupiny mužov a žien,

2. minútový netto energetický výdaj neprekročí prípustné hodnoty pre vekové skupiny mužov a žien, ale prekročí 0,85-násobok prípustných hodnôt pre vekové skupiny mužov a žien, alebo

3. srdcová frekvencia neprekročí hodnoty priemernej zmenovej srdcovej frekvencie pre vekové skupiny mužov a žien, ale prekročí 0,85-násobok hodnoty priemernej zmenovej srdcovej frekvencie pre vekové skupiny mužov a žien.

b) Práce vykonávané malými svalovými skupinami, pri ktorých

1. nie sú prekročené prípustné zmenové priemerné hodnoty pre prevažne dynamickú prácu a pre prácu so statickými zložkami práce pre mužov a ženy, ale je prekročený 0,7-násobok prípustných zmenových priemerných hodnôt pre prevažne dynamickú prácu a pre prácu so statickými zložkami práce pre mužov a ženy,

2. nie je prekročený počet pohybov za zmenu ani za minútu v závislosti od trvania sťahu a veľkosti vynakladanej sily vyjadrenej percentom Fmax príslušnej svalovej skupiny, ale je prekročený 0,5-násobok počtu pohybov za zmenu alebo za minútu v závislosti od trvania sťahu a veľkosti vynakladanej sily vyjadrenej percentom Fmax príslušnej svalovej skupiny,

3. ani krátkodobo nie sú prekročené prípustné hodnoty krátkodobého zaťaženia svalov prevažne dynamickou prácou, ale je prekročený 0,7-násobok prípustných hodnôt krátkodobého zaťaženia svalov prevažne dynamickou prácou, alebo

4. počet pohybov malých svalových skupín ruky a prstov neprekročí pri celozmenovej vynakladanej sile prípustné hodnoty, ale prekročí 0,5-násobok prípustných hodnôt pri celozmenovej vynakladanej sile.

c) Práce prevažne statické, vykonávané malými svalovými skupinami, pri ktorých priemerná zmenová vynakladaná svalová sila neprekročí prípustné hodnoty, ale prekročí 0,7-násobok prípustných hodnôt.

d) Práce spojené s premiestňovaním bremien,10) pri ktorých hmotnosť ručne premiestňovaných bremien neprekračuje
1. maximálnu celozmenovú hmotnosť, ale prekračuje 0,5-násobok maximálnej celozmenovej hmotnosti,

2. maximálnu hmotnosť bremena, ale prekračuje 0,2-násobok maximálnej hmotnosti bremena stanovenej pre mužov a 0,5-násobok maximálnej hmotnosti bremena stanovenej pre ženy.
e) Práce vykonávané prevažne v základnej pracovnej polohe v sede, v stoji alebo pri striedaní polôh, pričom sa pri práci pravidelne vyskytujú podmienene prijateľné pracovné polohy alebo neprijateľné pracovné polohy, avšak nie sú prekročené prípustné hodnoty.

	3.
	a) Práce, pri ktorých sú prekročené niektoré z kritérií uvedených v kategórii 2.

b) Práce spojené s premiestňovaním bremien,10) pri ktorých hmotnosť ručne premiestňovaných bremien neprekračuje smerné hmotnostné hodnoty, ale iné ukazovatele fyzickej záťaže, napríklad energetický výdaj alebo srdcová frekvencia prekračujú kritériá uvedené v kategórii 2. 
c) Práce vykonávané prevažne v základnej pracovnej polohe v stoji s obmedzením pohybu dolných končatín a zmien polohy trupu a končatín, s vynúteným tempom práce.

d) Práce, pri ktorých nie je prekročené kritérium uvedené v kategórii 2 a pri ktorých sa opakovane vyskytla choroba z povolania alebo ohrozenie chorobou z povolania u zamestnancov vo vzťahu k fyzickej záťaži, najmä z dôvodu poškodenia podporno-pohybovej sústavy a periférnych nervov v dôsledku dlhodobého, nadmerného a jednostranného zaťaženia končatín.

	4.
	a) Práce, pri ktorých je prekročené niektoré z kritérií uvedených v kategórii 3. 
b) Práce, pri ktorých nie sú prekročené kritériá uvedené v kategórii 3 písm. a) až c) a pri ktorých sa opakovane vyskytla choroba z povolania alebo ohrozenie chorobou z povolania u zamestnancov vo vzťahu k fyzickej záťaži, najmä z dôvodu poškodenia podporno-pohybovej sústavy a periférnych nervov v dôsledku dlhodobého, nadmerného a jednostranného zaťaženia končatín. 
c) Práce, pri ktorých nie sú prekročené kritériá uvedené v kategórii 3, ale pri ktorých naviac pôsobia ďalšie faktory, najmä chlad, vibrácie a vlhkosť, ktoré preukázateľne zhoršujú zdravotné zmeny u zamestnancov spôsobené fyzickou záťažou.


	Fyzická záťaž podľa § 38 zákona

	O. Energetický výdaj10)

	Kategória
	Charakteristika prác

	1.
	Práce prevažne dynamické, vykonávané veľkými svalovými skupinami, pri ktorých je prekročený 0,6-násobok najvyššie prípustných hodnôt energetického výdaja zmenového priemerného, zmenového maximálneho alebo ročného, ale nie je prekročený 0,8-násobok najvyššie prípustných hodnôt energetického výdaja zmenového priemerného, zmenového maximálneho alebo ročného a zároveň nie je prekročená najvyššie prípustná hodnota energetického výdaja krátkodobého.  

	2.
	Práce prevažne dynamické, vykonávané veľkými svalovými skupinami, pri ktorých je prekročený 0,8-násobok najvyššie prípustných hodnôt energetického výdaja zmenového priemerného, zmenového maximálneho alebo ročného, ale nie je prekročená najvyššie prípustná hodnota energetického výdaja zmenového priemerného, zmenového maximálneho alebo ročného a zároveň nie je prekročená najvyššie prípustná hodnota energetického výdaja krátkodobého.

	3.
	a) Práce prevažne dynamické, vykonávané veľkými svalovými skupinami, pri ktorých energetický výdaj zmenový priemerný, zmenový maximálny alebo ročný prekračuje najvyššie prípustné hodnoty energetického výdaja zmenového priemerného, zmenového maximálneho alebo ročného.

b) Práce prevažne dynamické, vykonávané veľkými svalovými skupinami, pri ktorých energetický výdaj krátkodobý prekračuje najvyššie prípustné hodnoty energetického výdaja krátkodobého.

	4.
	Neurčuje sa.  


	Fyzická záťaž podľa § 38 ods. 1 a 2 zákona

	P. Ručná manipulácia s bremenami10a)

	Kategória
	Charakteristika prác

	1.
	a) Práce mužov so zdvíhaním bremena s hmotnosťou najviac 10 kg, pri ktorých nie je prekročený 0,85-násobok najvyššie prípustnej hmotnosti bremena. 

b) Práce žien so zdvíhaním bremena s hmotnosťou najviac 7,5 kg, pri ktorých nie je prekročený 0,85-násobok najvyššie prípustnej hmotnosti bremena. 

c) Práce s ručným prenášaním alebo držaním bremena, pri ktorých nie je prekročený 0,5-násobok najvyššie prípustnej kumulatívnej hmotnosti. 

d) Práce s použitím sily celého tela pri tlačení alebo ťahaní bremena, pri ktorých nie je prekročený 0,85-násobok najvyššie prípustnej impulznej sily alebo najvyššie prípustnej ustálenej sily pre tlačenie a ťahanie.

	2.
	a) Práce so zdvíhaním bremena, pri ktorých je prekročený 0,85-násobok najvyššie prípustnej hmotnosti  bremena, ale nie je prekročená najvyššie prípustná hmotnosť bremena. 

b) Práce s ručným prenášaním alebo držaním bremena, pri ktorých je prekročený 0,5-násobok najvyššie prípustnej  kumulatívnej hmotnosti, ale nie je prekročená najvyššie prípustná kumulatívna hmotnosť.

c) Práce s použitím sily celého tela pri tlačení alebo ťahaní bremena, pri ktorých je prekročený 0,85-násobok najvyššie prípustnej impulznej sily alebo najvyššie prípustnej ustálenej sily, ale nie je prekročená najvyššie prípustná impulzná sila alebo najvyššie prípustná ustálená sila.  

	3.
	a) Práce so zdvíhaním bremena, pri ktorých je prekročená najvyššie prípustná hmotnosť bremena a nie sú splnené kritériá štvrtej kategórie. 

b) Práce s ručným prenášaním alebo držaním bremena, pri ktorých je prekročená najvyššie prípustná kumulatívna hmotnosť a nie sú splnené kritériá štvrtej kategórie.

c) Práce s použitím sily celého tela pri tlačení a ťahaní bremena, pri ktorých je prekročená najvyššie prípustná impulzná sila alebo najvyššie prípustná ustálená sila a nie sú splnené kritériá štvrtej kategórie.

d) Práce, pri ktorých nie sú prekročené najvyššie prípustné hodnoty pri ručnej manipulácii s bremenami, ale vplyv ďalších podmienok10b) súvisiacich s rizikom poškodenia zdravia pri práci, najmä chrbtice, predstavuje vysokú mieru zdravotného rizika.

	4.
	a) Práce so zdvíhaním bremena, pri ktorých je u mužov do 45 rokov veku prekročená  hmotnosť bremena 40 kg, u mužov nad 45 rokov veku hmotnosť bremena 30 kg a u žien hmotnosť bremena 15 kg.  

b) Práce so zdvíhaním bremena, pri ktorých je prekročený 3-násobok najvyššie prípustnej hmotnosti bremena.

c) Práce s ručným prenášaním alebo držaním bremena, pri ktorých je prekročený 1,25-násobok najvyššie prípustnej kumulatívnej hmotnosti.

d) Práce s použitím sily celého tela pri tlačení a ťahaní bremena, pri ktorých je prekročený 2-násobok najvyššie prípustnej impulznej sily alebo ustálenej sily.

e) Práce, pri ktorých najvyššie prípustné hodnoty pri ručnej manipulácii s bremenami nedosahujú kritériá štvrtej kategórie, ale vplyv ďalších podmienok10b) súvisiacich s rizikom poškodenia zdravia pri práci, najmä chrbtice, predstavuje veľmi vysokú mieru zdravotného rizika.

f) Práce, ktoré nedosahujú kritériá štvrtej kategórie pri ručnej manipulácii s bremenami, ale vplyvom ďalších podmienok10b) súvisiacich s rizikom poškodenia zdravia pri práci, najmä chrbtice, sa opakovane vyskytla choroba z povolania, alebo ohrozenie chorobou z povolania vo vzťahu k ručnej manipulácii s bremenami.


	Fyzická záťaž podľa § 38 ods. 1 a 2 zákona

	Q. Nepriaznivé pracovné polohy10)

	Kategória
	Charakteristika prác

	1.
	Práce, pri ktorých usporiadanie pracovného miesta a charakter práce podmieňuje pravidelný výskyt nepriaznivých pracovných polôh s trvaním, ktoré prekračuje 0,5-násobok najvyššie prípustného celozmenového času, ale neprekračuje 0,7-násobok najvyššie prípustného celozmenového času a zároveň krátkodobý čas pracovnej polohy neprekračuje najvyššie prípustný krátkodobý čas pracovnej polohy.

	2.
	Práce, pri ktorých usporiadanie pracovného miesta a charakter práce podmieňuje pravidelný výskyt nepriaznivých pracovných polôh s trvaním, ktoré prekračuje 0,7-násobok najvyššie prípustného celozmenového času, ale neprekračuje najvyššie prípustný celozmenový čas a zároveň krátkodobý čas pracovnej polohy neprekračuje najvyššie prípustný krátkodobý čas pracovnej polohy.

	3.
	a) Práce, pri ktorých usporiadanie pracovného miesta a charakter práce podmieňuje pravidelný výskyt nepriaznivých pracovných polôh s trvaním, ktoré prekračuje najvyššie prípustný celozmenový čas pracovnej polohy. 

b) Práce, pri ktorých usporiadanie pracovného miesta a charakter práce podmieňuje pravidelný výskyt nepriaznivých pracovných polôh s trvaním, ktoré prekračuje najvyššie prípustný krátkodobý čas pracovnej polohy.

c) Práce, pri ktorých nie sú prekročené najvyššie prípustné hodnoty pri nepriaznivých pracovných polohách, ale vplyv ďalších podmienok10c) súvisiacich s rizikom poškodenia zdravia z nepriaznivých pracovných polôh predstavuje vysokú mieru zdravotného rizika.

	4.
	Práce, pri ktorých sa opakovane vyskytla choroba z povolania alebo ohrozenie chorobou z povolania vo vzťahu k nepriaznivým pracovným polohám.  


	Fyzická záťaž podľa § 38 ods. 1 a 2 zákona

	R. Jednostranná záťaž horných končatín10)

	Kategória
	Charakteristika prác

	1.
	Práce, pri ktorých je úhrnný čas jednej alebo viacerých pracovných úloh s jednostrannou záťažou horných končatín dlhší ako 1 hodina za pracovnú zmenu alebo 5 hodín v týždni a počet pohybov ani jednej hornej končatiny neprekračuje 0,6-násobok najvyššie prípustného počtu pohybov v pracovnej zmene.

	2.
	Práce, pri ktorých sú prekročené kritériá pre prvú kategóriu, ale počet pohybov ani jednej hornej končatiny neprekračuje najvyššie prípustný počet pohybov v pracovnej zmene.

	3.
	a) Práce, pri ktorých je prekročený najvyššie prípustný počet pohybov v pracovnej zmene a počet pohybov ani jednej hornej končatiny neprekračuje 2,6-násobok najvyššie prípustného počtu pohybov v pracovnej zmene.

b) Práce, pri ktorých nie sú prekročené najvyššie prípustné hodnoty pri jednostrannej záťaži horných končatín, ale vplyv ďalších podmienok10d) súvisiacich s rizikom poškodenia zdravia z jednostrannej záťaže horných končatín predstavuje vysokú mieru zdravotného rizika.

	4.
	a) Práce, pri ktorých počet pohybov aspoň jednej hornej končatiny prekračuje 2,6-násobok najvyššie prípustného počtu pohybov v pracovnej zmene.

b) Práce, pri ktorých najvyššie prípustné hodnoty pri jednostrannej záťaži horných končatín nedosahujú kritériá štvrtej kategórie, ale vplyv ďalších podmienok10d) súvisiacich s rizikom poškodenia zdravia z jednostrannej záťaže horných končatín predstavuje veľmi vysokú mieru zdravotného rizika.

c) Práce, ktoré nedosahujú kritériá štvrtej kategórie pri jednostrannej záťaži horných končatín, ale vplyvom ďalších podmienok10d) súvisiacich s rizikom poškodenia zdravia z jednostrannej záťaže horných končatín sa opakovane vyskytla choroba z povolania alebo ohrozenie chorobou z povolania vo vzťahu k jednostrannej záťaži horných končatín. 


	Fyzická záťaž podľa § 38 ods. 1 a 2 zákona

	S. Lokálna svalová záťaž10)

	Kategória
	Charakteristika prác

	1.
	Práce vykonávané svalovými skupinami, pri ktorých je prekročený 0,5-násobok najvyššie prípustnej svalovej sily zmenovej priemernej, ale nie je prekročený 0,7-násobok najvyššie prípustnej svalovej sily zmenovej priemernej a zároveň pri ktorých nie je prekročená najvyššie prípustná svalová sila krátkodobá.  

	2.
	Práce vykonávané svalovými skupinami, pri ktorých je prekročený 0,7-násobok najvyššie prípustnej svalovej sily zmenovej priemernej, ale nie je prekročená najvyššie prípustná svalová sila zmenová priemerná a nie je prekročená najvyššie prípustná svalová sila krátkodobá.

	3.
	a) Práce vykonávané svalovými skupinami, pri ktorých je svalová sila zmenová priemerná pri práci prevažne dynamickej alebo pri práci prevažne statickej vyššia ako najvyššie prípustná svalová sila zmenová priemerná. 

b) Práce vykonávané svalovými skupinami, pri ktorých dochádza k prekročeniu svalovej sily krátkodobej. 

c) Práce, pri ktorých nie sú prekročené najvyššie prípustné hodnoty lokálnej svalovej záťaže, ale vplyv ďalších podmienok10e) súvisiacich s rizikom poškodenia zdravia z lokálnej svalovej záťaže predstavuje vysokú mieru zdravotného rizika.

	4.
	Práce, pri ktorých sa opakovane vyskytla choroba z povolania alebo ohrozenie chorobou z povolania vo vzťahu k lokálnej svalovej záťaži zaťažovanej svalovej skupiny.  


	P. Psychická pracovná záťaž podľa § 38 ods. 3 zákona

	Kategória
	Charakteristika prác

	1.
	Práce, pri ktorých je predpoklad, že nie je dosiahnuté kritérium uvedené v kategórii 2.

	2.
	Práce, pri ktorých psychická pracovná záťaž posudzovaná podľa charakteristík práce a pracovného prostredia dosahuje zvýšenú intenzitu podľa metódy používanej podľa prílohy č. 5 časti A podľa všeobecne záväzného právneho predpisu vydaného podľa § 62 písm. s) zákona, ale nie je dosiahnutý najvyšší stupeň.

	3.
	Práce, pri ktorých psychická pracovná záťaž posudzovaná podľa charakteristík práce a pracovného prostredia dosahuje najvyšší stupeň podľa metódy používanej podľa prílohy č. 5 časti A podľa všeobecne záväzného právneho predpisu vydaného podľa § 62 písm. s) zákona.

	4.
	Neurčuje sa.


	T. Psychická pracovná záťaž podľa § 38a zákona

	Kategória
	Charakteristika prác

	1.
	Práce, pri ktorých je predpoklad, že nie je dosiahnuté kritérium uvedené v kategórii 2.

	2.
	Práce, pri ktorých psychická pracovná záťaž posudzovaná podľa charakteristík práce a pracovného prostredia dosahuje zvýšenú intenzitu,10f) ale nie je dosiahnutý najvyšší stupeň záťaže.10g)

	3.
	Práce, pri ktorých psychická pracovná záťaž posudzovaná podľa charakteristík práce a pracovného prostredia dosahuje najvyšší stupeň záťaže.10g)

	4.
	Neurčuje sa.


Príloha č. 2 
k vyhláške č. 448/2007 Z. z.
NÁLEŽITOSTI NÁVRHU NA ZARADENIE PRÁC DO TRETEJ KATEGÓRIE ALEBO DO ŠTVRTEJ KATEGÓRIE ALEBO NA ZMENU ALEBO VYRADENIE PRÁC
Z TRETEJ KATEGÓRIE ALEBO ZO ŠTVRTEJ KATEGÓRIE
Návrh na zaradenie prác do tretej kategórie alebo do štvrtej kategórie alebo na zmenu alebo vyradenie prác z tretej kategórie alebo zo štvrtej kategórie obsahuje údaje o 
1. zamestnávateľovi a pracovisku 
a) obchodné meno, sídlo a identifikačné číslo, ak ide o právnickú osobu, 
b) meno, priezvisko, miesto podnikania a identifikačné číslo, ak ide o fyzickú osobu – podnikateľa, 
c) zaradenie podľa Štatistickej klasifikácie ekonomických činností,11) 
d) názov pracoviska, 
e) počet zamestnancov pracoviska, z toho počet žien, 
f) názov profesií podľa Štatistickej klasifikácie zamestnaní,12) číselný kód zamestnaní, 
g) opis prác. 
2. faktoroch práce a pracovného prostredia 
a) posudok o riziku s uvedením expozície osôb jednotlivým faktorom práce a pracovného prostredia vo vzťahu k limitom alebo kritériám ustanoveným osobitnými predpismi13) podľa profesií, 
b) časové údaje o trvaní práce spojenej s expozíciou alebo časové snímky práce, 
c) výsledky kvalitatívneho a kvantitatívneho zisťovania zdraviu škodlivých faktorov práce a pracovného prostredia, ktoré vykonala odborne spôsobilá osoba, 
d) kategóriu práce. 
3. technických, organizačných a iných opatreniach na zníženie zdravotného rizika 
a) vykonaných vrátane ich vymenovania, 
b) plánovaných vrátane harmonogramu, 
4. pracovnej zdravotnej službe podľa § 30d zákona s uvedením názvu, sídla a identifikačného čísla, ktorá vypracovala návrh na zaradenie prác do tretej kategórie a do štvrtej kategórie alebo na zmenu alebo vyradenie prác z tretej kategórie alebo zo štvrtej kategórie.
Poznámky pod čiarou k odkazom:

1) 
Nariadenie vlády Slovenskej republiky č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku v znení nariadenia vlády Slovenskej republiky č. 555/2006 Z. z.
2) 
Nariadenie vlády Slovenskej republiky č. 416/2005 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám v znení nariadenia

vlády Slovenskej republiky č. 629/2005 Z. z.
3) 
Nariadenie vlády Slovenskej republiky č. 209/2016 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu.
4) 
Nariadenie vlády Slovenskej republiky č. 410/2007 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciu umelému optickému žiareniu.
4a) 
Príloha č. 1 tabuľka č. 1.1 nariadenia vlády Slovenskej republiky č. 410/2007 Z. z.
4b) 
Zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov.
5)
§ 15 zákona č. 87/2018 Z. z. o radiačnej ochrane a o zmene a doplnení niektorých zákonov.
6)
§ 20 zákona č. 87/2018 Z. z.
7)
Nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov.
8) 
Nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov.
9) 
Nariadenie vlády  Slovenskej  republiky č. 83/2013 Z. z. o ochrane zdravia zamestnancov pred rizikami súvisiacimi s expozíciou biologickým faktorom pri práci.
10)
Vyhláška Ministerstva zdravotníctva Slovenskej republiky č. .../2026 Z. z. o podrobnostiach o ochrane zdravia pred fyzickou záťažou pri práci.
10a) 
Príloha č. 2 nariadenia vlády Slovenskej republiky č. 281/2006 Z. z. o minimálnych    bezpečnostných a zdravotných požiadavkách pri ručnej manipulácii s bremenami. 

10b) 
Prílohy č. 1 a 2 nariadenia vlády Slovenskej republiky č. 281/2006 Z. z. 

10c) 
Príloha č. 3 vyhlášky Ministerstva zdravotníctva Slovenskej republiky č. .../2026 Z. z. o podrobnostiach o ochrane zdravia  pred fyzickou záťažou pri práci.

10d) 
Príloha č. 4 vyhlášky Ministerstva zdravotníctva Slovenskej republiky č. .../2026 Z. z. 
10e) 
Príloha č. 5 vyhlášky Ministerstva zdravotníctva Slovenskej republiky č. .../2026 Z. z.
10f) 
§ 6 vyhlášky Ministerstva zdravotníctva Slovenskej republiky č. .../2026 Z. z. o podrobnostiach o ochrane zdravia pred psychickou pracovnou záťažou.

10g) 
Príloha č. 1 vyhlášky Ministerstva zdravotníctva Slovenskej republiky č. .../2026 Z. z.
11) Vyhláška Štatistického úradu Slovenskej republiky č. 306/2007 Z. z., ktorou sa vydáva Štatistická klasifikácia ekonomických činností.
12) Vyhláška Štatistického úradu Slovenskej republiky č. 449/2020 Z. z., ktorou sa vydáva štatistická klasifikácia zamestnaní.
12) 
Vyhláška Štatistického úradu Slovenskej republiky č. 449/2020 Z. z., ktorou sa vydáva štatistická klasifikácia zamestnaní.
13) Napríklad nariadenie vlády Slovenskej republiky č. 355/2006 Z. z., nariadenie vlády Slovenskej republiky č. 82/2015 Z. z., nariadenie vlády Slovenskej republiky č. 356/2006 Z. z.

